Asunta Rodríguez

Asunta Rodriguez (Sober, Lugo, Galizia, 1965) arte modernoan aditua den galiziar galerista da. 2016tik Galiziako Arte Ederren Errege Akademiako kide numerario da arteetako adituen sailean eta Galiziako Kulturaren Kontseiluko Sorkuntza eta Arte Bisualen Ataleko kide numerarioa.

 Ibilbide profesionala 
Santiagoko Unibertsitatean Geografia eta Historian lizentziaduna, Arte Modernoan doktoratu zen. Enciclopedia Galegako kolaboratzailea izan zen eta arte kritikari gisa lan egin zuen bertako egunkari batentzat. Ondoren, 1988an, Santiagoko Trinta galeriako zuzendariaren laguntzaile gisa hasi zen lanean, eta 1993an bazkide batekin erosi egin zuen.

Asunta Rodriguez Trintarekin Madrilgo Arco arte garaikideko ferian izan da 2008ra arte, modu etenean, arte garaikidearen hurbilketa erraztuz eta nazioarteko espazioetan artista galiziarren errekonozimendua bultzatuz. Arco 1995ean, Antonio Muradori eta Manuel Pazi eskainitako stand batekin, Espainiako galeria onenaren saria jaso zuen Arte Kritikoen Elkartearen eskutik. 2000. urtean antolaketa batzordeko kide izan zen.

1995 eta 2007 artean Art Chicago arte garaikidearen azokan ere izan zen. 

Artista galiziar hauekin lan egin du, besteak beste: Francisco Leiro, Antón Patiño, Menchu Lamas, José Freixanes, Manolo Paz, Fernando Casás, Ignacio Basallo, Silveiro, Rivas, Berta Cáccamo, Jorge Barbi edo Antonio Murado. 

Halaber, ikusgai jarri dituzte Trintan Manuel Vilariño, Javier Correa-Corredoira, Quintana Martelo, Carlos Pazos, Esther Ferrer, Chema Madoz, Perejaume, Gilbert Gracin, Zush edo Georges Rousseren lanak ere.

Erakusketen komisarioa ere izan da, besteak beste: Pamen Pereira “Un solo sabor (zapore bakarra)” Torrente Ballester Zentroan (Ferrol). 2003. Vari Caramés “Miraxes” Centro Torrente Ballester, Ferrol. 2003 eta “Ventanas a lo insólito (Ohi ez bezalako leihoak)”. Abanca Fundazioaren egoitza, Ferrol. 2016. Teo Soriano “Codo manchado de azul turquesa (Urdin turkesaz zikindutako ukondoa)”. Alfonso kioskoa, Coruña. 2012. Art Show. Artista garaikideen instalazioak. Art Madril, 2011.

2006 eta 2009 artean, Rodriguezek Galiziako Arte Galerien Elkarte Profesionaleko lehendakaritza hartu zuen, eta ondoren presidenteordetza. Gainera, Art Madrideko batzorde antolatzaileko kidea da.

2015eko abenduan Galiziako Arte Ederren Errege Akademiako akademiko hautatu zuten, eta akademia horretan aukeratutako hirugarren emakumea bihurtu zen. Sarrera saioa 2016ko abenduaren 19an egin zen Galiziako Arte Garaikideko Zentroan eta A mala herba sarrera hitzaldia Miguel Fernández Cid akademikoak erantzun zuen. Rodriguezek arte galeria bat ezagutza sortzeko espazio gisa aitortzearen balioa azpimarratu zuen, eta ez soilik salerosketa leku gisa.

2016ko urriaz geroztik, Galiziako Kulturaren Kontseiluko Sorkuntza eta Ikusizko Arteen Ataleko kidea da.

 Sariak eta aitorpenak 

 2010ean, Iniciativas 21 Fundazioak Trintaren buru gisa egindako lana aitortu zuen, eta Galiziako beste hogei emakumerekin batera saritu zuten.
 2015ean, galerista onenaren saria jaso zuen, Ikusizko Arteetako Emakumeen Elkarteak ematen duen MAV 2015 saria.
 2016 Correo Gallego Talde Perodistikoak omenaldia egin zion galeristari 25 urte bete zituenean.
 2016 Arte Ederren Galiziako Errege Akademiako akademikoa
 2016 Galiziar Kulturaren Kontseiluko Sorkuntza eta Ikusizko Arteen Ataleko kidea

 Erreferentziak 

 Kanpo estekak 

Kategoria:Lugoarrak
Kategoria:Feministak
Kategoria:Galeristak eta arte merkatariak